JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Venemaa suurendab Vahemerel laevastikku
President Trumpi uus rahuplaan
Iisrael maksab rahu eest kõrget hinda
Hoolimata sellest, et USA ja Venemaa presidendid
leppisid Helsingi kohtumisel Lähis-Ida suhtes ühtteist kokku,
on Venemaa suurendanud Vahemere idaosas oma laevastikku.
Kõik viis uut sõjalaeva, sh ristlejaid ja mitmeid hävitajaid,
on toodud nii Vene Põhjalaevastikust kui Musta mere baasidest.
Need peaksid ühinema veel augustis
Tartusi linnas Süürias asuva Vene laevastikuga.
Siis on Venemaa väed piirkonnas märkimisväärse suurusega.
Laevastikudivisjoni eesmärgiks on toetada Süüria valitsust
selle püüdlustes vabastada islamiäärmuslastele tähtis Idlib.
Samas tahab Venemaa ka vastata
USA 6. laevastiku kohalolule Vahemere idaosas,
Iisraeli Haifa armeesadama lähedal.
USA karmistas Iraani-vastaseid sanktsioone
ja suurendas oma Pärsia lahel asuva 5. laevastiku vägesid,
sest Iraan ähvardas sulgeda naftatransiidile tähtsat Hormuzi väina.
Iraani ülemjuhile lähedane Ahmad Khatami
hoiatas eelmine nädal USAd mitte sekkuma Iraani siseasjadesse.
Tema sõnul on Iraan selleks valmis
ja teeb seda, et maksta kätte USA erinevatele liitlastele regioonis,
kui USA Iraani vastu sõjategevust alustaks.
Ähvardus oli suunatud eelkõige Iisraelile ja Saudi Araabiale.
Iisraeli puhul tähendeaks see, et Liibanonist tegutsev Hezbollah
saaks käsu alustada raketituld Iisraeli pihta.
Samas lükkas Iraan tagasi USA kaudse ettepaneku
eeltingimusteta kõnelusteks.
USA presidendi riikliku julgeoleku erinõunik John Bolton
käis eelmine nädal Iisraelis.
Tema sõnumiks oli muuhulgas see, et USA meelest on Iisraelil õigus
rünnata Süürias asuvaid baase,
mida peetakse Iisraelile oluliseks sõjaliseks ohuks.
Tema sõnul pole USA positsioon Golani tunnustamisest Iisraeli osaks
hetkel USA valitsuse päevakorras.
Bolton ei lükanud mõtet siiski tagasi,
sest paljud USA kongresmenid on seda pooldanud.
Boltoni sõnul esitleb president Trump oma uut Lähis-Ida rahuplaani
peamiselt Iisraeli-palestiinlaste rahulepinguna.
Selle üheks nurgakiviks saab Jeruusalemma küsimus,
kuigi Trump ütles, et see pole enam kõnelustelaual,
kui just Iisrael ja palestiinlased seda ei taha.
Teine oluline teema on olnud nn pagulaste vaba naasmisõigus
ka Iisraeli territooriumile.
Sellele on Trumpi rahuplaan vastu.
Neid president Trumpi Jeruusalemma ja pagulastega seotud eelavaldusi
tabas kohe palestiinlaste kriitika turmtuli.
Nende sõnul ei tasu esitada ühtki rahuplaani,
kus Ida-Jeruusalemm poleks Palestiina riigi pealinn.
Seejärel teatas Valge Maja president Trumpi korraldusest
kärpida palestiinlastele eraldatud abi 200 miljoni USD võrra.
Seoses oma Iisraeli visiidiga teatas erivolinik Bolton sedagi,
et USA lõpetab igaaastase abi
ÜRO Inimõiguste Nõukogule UNHRC-le.
See puudutab ka sama nõukogu kõrgeimat organit UNOHCd
ehk Inimõiguste Nõukogu erivoliniku bürood,
kellele kuulub kõrgeim otsustusjõud.
Toosama UNHRC on juba aastaid Iisraeli hukka mõistnud
praktiliselt kõigis vägivaldsustes,
mida muuhulgas on teostanud ka Hamas ja selle liitlased.
Vaid möödaminnes on mainitud
selliseid inimõigusi rikkuvaid riike nagu Põhja-Korea ja Süüria.
USA on rahastanud praktiliselt 22 %
mõlema ühenduse igaaastasest eelarvest,
nii et Boltoni sõnul saab sellest selge sõnum mõlemale organile
oma mandaadi revideerimiseks, nii et see vastaks esialgsele.
Ka Iisraeli riikliku julgeoleku minister Gilad Erdan ütles,
et ÜRO inimõigusorgan on unustanud pea kõik,
mis talle algses mandaadis usaldatud on.
Iisrael tervitab rahulolevalt USA otsust
ja loodab, et see viib muutusteni ühenduse otstustegevuses.
Iisraeli peaminister Netanyahu
käis augusti viimasel nädalal kõigis kolmes Balti riigis.
Reisi sihiks oli tugevdada suhteid nende EL kuuluvate riikidega
ja püüda nende kaudu mõjutada EL-is valitsevale negatiivsele,
või nagu Netanyahu ütles,
mitte alati sõbralikule hoiakule Iisraeli suhtes.
Ringreis algas Leedust,
kus ta kohtus peaminister Skvernelise ja president Dalia Grybauskaitega.
Ta osales ka natside ajal tapetud juutide mälestusüritusel Ponaris
ja kohtus Vilniuse Sünagoogis Leedu juutidega.
Lätis kohtus Netanyahu oma kolleegi Maris Kucinskisega
ja Eestis peaminister Jüri Ratasega.
USA president Donald Trump ütles eelmine nädal,
et "sajandi tehingus",
nagu ta nimetab oma rahuplaani Iisraeli ja palestiinlaste jaoks,
peab Iisrael kõrgemat hinda maksma.
Ta põhjendas seda täpsustavalt, et kuna Iisrael sai Jeruuslemma,
peavad nad nüüd omakorda loobuma millestki palestiinlastele üliolulisest.
Kuigi Trump ei avaldanud, millega võib tegu olla,
on avalikkusse lekkinud ebaametlikke andmeid
või isegi kaarte selle kohta, mida ta võis mõelda.
Ebaametlike allikate andmeil on tegemist Läänekalda asundustega,
millest 33 tühjendatakse.
Evakueerimine ähvardab seega ca 46. 000 inimest
ja kokku rohkem kui 10 000 peret.
Trump peaks esitlema uut rahuplaani 25. septembril ÜRO Peaassambleel,
kuid Valge Maja pole seda veel kinnitanud.
Palestiinlastele see sobiks,
kui nad saaksid ka Ida-Jeruusalemma omale pealinnaks
ja Trump tühistaks otsuse
nn pagulaste naasmisõiguse kustutamise kohta.
Reede, 24.08, tõi taas uue seisu Iisraeli-Gaza piirile
ja ka Egiptuse juhtimisel peetavatele kõnelustele
võimaliku relva- või vaherahulepingu teemal.
Ca 5000 palestiinlast ründas taas eri paikades Gaza piiritara,
püüdes seda lõhkuda
ja loopides Iisraeli sõdurite pihta nn Molotovi kokteile.
Armee lasi hoiatuseks õhku ja kasutas kummikuule,
mille tulemusel sai viga ca 50 inimest, kuid surma keegi ei saanud.
Iisraeli valitsus pidas eskalatsiooni tõttu taas kriisikohtumise
ja kaitseministeerium kaalub tõsiselt sõjalist operatsiooni Gazasse
Hamasi kukutamiseks.
Sellised olid tänased uudised.
Paluge rahu Iisraelile ja Jeruusalemmale!
Jääge kanalile! Kohtumei nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee